SPRÁVA KOMISIE O ČINNOSTI VÝBOROV POČAS ROKA 2010 V súlade s článkom 7 ods. 4 rozhodnutia Rady 1999/468/ES z 28. júna 1999 [1] (ďalej len „rozhodnutie o komitológii“) týmto Komisia predkladá výročnú správu o činnosti výborov za rok 2010. Ide o poslednú správu podľa rozhodnutia o komitológii. Táto správa obsahuje prehľad vývoja komitologického systému za rok 2010 a zhrnutie činností výborov. K správe je pripojený pracovný dokument útvarov Komisie s podrobnou štatistikou práce v jednotlivých výboroch. 1. Prehľad nedávneho vývoja komitologického systému za rok 2010 Podľa článku 291 ZFEÚ prijala Komisia 9. marca 2010 návrh „nariadenia o komitológii“ [KOM(2010)83]. Nariadenie o komitológii, t. j. nariadenie (EÚ) č. 182/2011, ktorým sa ustanovujú pravidlá a všeobecné zásady mechanizmu, na základe ktorého členské štáty kontrolujú vykonávanie vykonávacích právomocí Komisie, bolo prijaté Európskym parlamentom a Radou dňa 16. februára 2011 a nadobudlo účinnosť 1. marca 2011[2]. Predmetné nariadenie zrušilo rozhodnutie o komitológii a nahradilo postupy stanovené v danom rozhodnutí iba 2 postupmi (konzultačných postupom a postupom preskúmania). Nadobudnutie účinnosti nového nariadenia o komitológii však neovplyvnilo regulačný postup s kontrolou [článok 5 písm. a) rozhodnutia o komitológii], ktorý sa aj naďalej bude uplatňovať vo všetkých základných aktoch, ktoré naň odkazujú, pokiaľ dané akty nebudú formálne zmenené a doplnené. V roku 2010 pôsobili komitologické výbory v rámci postupov stanovených v rozhodnutí o komitológii: konzultačný, riadiaci, regulačný, ochranný postup a regulačný postup s kontrolou. 2. Prehľad činností 2.1 Počet výborov a zasadnutí Je dôležité rozlišovať medzi komitologickými výbormi na jednej strane, a ďalšími subjektmi, najmä „expertnými skupinami“ vytvorenými samotnou Komisiou, na strane druhej. Expertné skupiny poskytujú Komisii odborné poradenstvo pri príprave a vykonávaní politiky, zatiaľ čo komitologické výbory pomáhajú Komisii pri uplatňovaní vykonávacích právomocí, ktoré jej boli zverené základnými právnymi aktmi. Táto správa sa zameriava výhradne na komitologické výbory. Počet komitologických výborov k 31. decembru 2010 sa uvádza podľa jednotlivých oblastí činnosti (pozri tabuľku I ). Pre porovnanie sa uvádzajú aj údaje za predchádzajúci rok (stav k 31. decembru 2009). TABUĽKA I – CELKOVÝ POčET VÝBOROV Oblasť politiky | 2009 | 2010 | Poľnohospodárstvo a rozvoj vidieka (AGRI) | 15 | 14 | Úrad pre boj proti podvodom (OLAF) | 1 | 1 | Rozpočet (BUDG) | 2 | 2 | Oblasť klímy (CLIMA) | (pozri GR ENV) | 4 | Komunikácia (COMM) | - | 1 | Hospodárske a finančné záležitosti (ECFIN) | - | 1 | Vzdelávanie a kultúra (EAC) | 6 | 7 | Zamestnanosť, sociálne záležitosti a začlenenie (EMPL) | 5 | 4 | Energetika (ENER) | (bývalé GR TREN - 39) | 14 | Rozšírenie (ELARG) | 3 | 4 | Podnikanie a priemysel (ENTR) | 39 | 30 | Životné prostredie (ENV) | 36 | 32 | EuropeAid (AIDCO)* | 7 | 6 | Vonkajšie vzťahy (RELEX)** | 4 | 4 | Zdravie a ochrana spotrebiteľov (SANCO) | 16 | 22 | Vnútorné záležitosti (HOME) | (bývalé GR ILS - 24) | 10 | Humanitárna pomoc a civilná ochrana (ECHO) | 1 | 2 | Informatika (DIGIT) | 2 | 1 | Informačná spoločnosť a médiá (INFSO) | 8 | 6 | Vnútorný trh (MARKT) | 14 | 13 | Spravodlivosť (JUST) | (bývalé GR ILS - 24) | 13 | Námorné záležitosti a rybné hospodárstvo (MARE) | 4 | 4 | Mobilita a doprava (MOVE) | (bývalé GR TREN - 39) | 29 | Regionálna politika (REGIO) | 1 | 1 | Výskum (RTD) | 7 | 6 | Štatistika (ESTAT) | 10 | 8 | Dane a colná únia (TAXUD) | 12 | 10 | Obchod (TRADE) | 10 | 10 | SPOLU: | 266*** | 259 | * V roku 2011 sa GR AIDCO (a GR DEV) zmenilo na GR DEVCO ** V roku 2011 sa GR RELEX zmenilo na útvar Komisie pre nástroje zahraničnej politiky (FPI)*** Pozri Výročná správa za rok 2009 V roku 2010 sa komitologické výbory mohli vo všeobecnosti zatriediť do skupín podľa druhu postupu, v rámci ktorého pôsobia (konzultačný, riadiaci, regulačný postup, regulačný postup s kontrolou a ochranný postup – pozri tabuľku II). Keďže určité výbory uplatnili viaceré postupy (od konzultačného postupu po regulačný postup, plus ochranný postup), boli vyčlenené z výborov pôsobiacich v rámci jediného postupu. TABUĽKA II – POčET VÝBOROV PODľA POSTUPU (2010) Typ postupu | SPOLU | Konzultačný | Riadiaci | Regulačný | Regulačný s kontrolou | Uplatňujúci niekoľko postupov | AGRI | 0 | 4 | 4 | 0 | 6 | 14 | AIDCO | 0 | 5 | 0 | 0 | 1 | 6 | BUDG | 1 | 0 | 1 | 0 | 0 | 2 | CLIMA | 0 | 0 | 0 | 0 | 4 | 4 | COMM | 0 | 0 | 0 | 0 | 1 | 1 | DIGIT | 0 | 1 | 0 | 0 | 0 | 1 | EAC | 1 | 1 | 0 | 0 | 5 | 7 | ECFIN | 1 | 0 | 0 | 0 | 0 | 1 | ECHO | 0 | 0 | 0 | 0 | 2 | 2 | ELARG | 1 | 3 | 0 | 0 | 0 | 4 | EMPL | 1 | 0 | 0 | 2 | 1 | 4 | ENER | 1 | 2 | 4 | 1 | 6 | 14 | ENTR | 6 | 1 | 3 | 5 | 15 | 30 | ENV | 0 | 0 | 5 | 4 | 23 | 32 | ESTAT | 0 | 1 | 1 | 0 | 6 | 8 | HOME | 0 | 0 | 3 | 0 | 7 | 10 | INFSO | 0 | 1 | 0 | 0 | 5 | 6 | JUST | 2 | 1 | 0 | 4 | 6 | 13 | MARE | 0 | 1 | 0 | 0 | 3 | 4 | MARKT | 0 | 0 | 1 | 4 | 8 | 13 | MOVE | 3 | 1 | 4 | 2 | 19 | 29 | OLAF | 0 | 0 | 1 | 0 | 0 | 1 | REGIO | 0 | 0 | 0 | 0 | 1 | 1 | RELEX | 0 | 2 | 1 | 0 | 1 | 4 | RTD | 0 | 3 | 0 | 0 | 3 | 6 | SANCO | 1 | 0 | 6 | 1 | 14 | 22 | TAXUD | 1 | 3 | 5 | 0 | 1 | 10 | TRADE | 2 | 2 | 3 | 0 | 3 | 10 | SPOLU: | 21 | 32 | 42 | 23 | 141 | 259 | Údaje svedčia o tom, že približne 16 % výborov (42 z 259) pracovalo výhradne v rámci regulačného postupu, potom nasledoval menší počet výborov, ktoré pracovali výhradne v rámci riadiaceho postupu (32). Väčšina výborov (54 %) však pôsobila v rámci niekoľkých postupov (141 z 259). Rozpis podľa oblasti politiky ukazuje, že využívanie rôznych druhov postupov sa medzi jednotlivými oblasťami politiky líši. Počet výborov nie je jediným ukazovateľom činnosti na komitologickej úrovni. Počet zasadnutí , ktoré sa uskutočnili v roku 2010, odráža intenzitu činnosti vo všeobecnosti, na úrovni jednotlivých oblastí a výborov ( tabuľka III ). TABUĽKA III – POčET ZASADNUTÍ 2009 | 2010 | 2009 | 2010 | AGRI | 165 | 148 | ESTAT | 19 | 16 | AIDCO | 40 | 28 | HOME | - | 23 | BUDG | 5 | 4 | INFSO | 24 | 24 | CLIMA | - | 15 | JUST | - | 6 | COMM | - | 2 | MARE | 15 | 11 | DIGIT | 3 | 1 | MARKT | 32 | 34 | EAC | 13 | 17 | MOVE | - | 60 | ECFIN | - | 1 | OLAF | 3 | 2 | ECHO | 4 | 5 | REGIO | 10 | 9 | ELARG | 5 | 5 | RELEX | 3 | 5 | EMPL | 5 | 4 | RTD | 62 | 60 | ENER | - | 19 | SANCO | 124 | 131 | ENTR | 48 | 56 | TAXUD | 107 | 107 | ENV | 67 | 48 | TRADE | 17 | 18 | SPOLU: | 771* | 859 | * Pozri Výročná správa za rok 2009 Podobne ako v roku 2009 aj teraz vedie poľnohospodárstvo (AGRI) so 148 zasadnutiami. Tieto čísla svedčia o intenzívnosti riadenia rôznych poľnohospodárskych trhov. Po poľnohospodárstve (AGRI) nasleduje zdravie a ochrana spotrebiteľov (SANCO) so 131 zasadnutiami a dane a colná únia (TAXUD) so 107 zasadnutiami. 2.2 Počet stanovísk a vykonávacích opatrení V tejto správe, rovnako ako v predchádzajúcich správach, sú uvedené celkové údaje o formálnych stanoviskách predložených výbormi a následných vykonávacích opatreniach (t. j. právne akty alebo administratívne rozhodnutia a rozhodnutia o financovaní) prijatých Komisiou[3]. Tieto počty predstavujú konkrétny „výstup“ výborov (pozri tabuľku IV ). Celkový počet stanovísk predložených výbormi v roku 2010 bol 1 904 (v porovnaní s 2 091 v roku 2009), počet vykonávacích opatrení prijatých Komisiou bol 1 812 (v porovnaní s 1 808 v roku 2009). TABUĽKA IV – POčET PRIJATÝCH STANOVÍSK A VYKONÁVACÍCH OPATRENÍ (2010) Stanoviská | Opatrenia prijaté v rámci aktov iných ako aktov podliehajúcich spolurozhodovaniu | Opatrenia prijaté v rámci aktov podliehajúcich spolurozhodovaniu | Stanoviská | Opatrenia prijaté v rámci aktov iných ako aktov podliehajúcich spolurozhodovaniu | Opatrenia prijaté v rámci aktov podliehajúcich spolurozhodovaniu | AGRI | 345 | 342 | 3 | ESTAT | 30 | 0 | 35 | AIDCO | 181 | 0 | 175 | HOME | 21 | 13 | 9 | BUDG | 0 | 0 | 0 | INFSO | 35 | 0 | 10 | CLIMA | 22 | 1 | 16 | JUST | 18 | 8 | 13 | COMM | 4 | 0 | 4 | MARE | 23 | 23 | 0 | DIGIT | 1 | 0 | 1 | MARKT | 20 | 0 | 20 | EAC | 101 | 32 | 64 | MOVE | 65 | 0 | 69 | ECFIN | 1 | 0 | 1 | OLAF | 0 | 0 | 0 | ECHO | 39 | 2 | 47 | REGIO | 5 | 1 | 0 | ELARG | 58 | 58 | 0 | RELEX | 3 | 3 | 0 | EMPL | 8 | 0 | 9 | RTD | 185 | 169 | 0 | ENER | 18 | 4 | 12 | SANCO | 562 | 132 | 415 | ENTR | 67 | 6 | 31 | TAXUD | 37 | 37 | 6 | ENV | 48 | 0 | 40 | TRADE | 7 | 1 | 0 | SPOLU: | 1 904 | 832 | 980 | Veľký počet vykonávacích opatrení prijatých v niektorých oblastiach politík – zdravie a ochrana spotrebiteľa (547), poľnohospodárstvo (345), EuropeAid (175) a výskum (169) – opäť svedčí o intenzite práce prenesenej na Komisiu v týchto oblastiach[4]. 2.3 Využívanie regulačného postupu s kontrolou (RPK) Údaje o počte prijatých vykonávacích opatrení uvedené v tabuľke IV zahŕňajú počet opatrení, ktoré sa prijímajú podľa RPK. Tento údaj je 164 za rok 2010, pričom zdravie a ochrana spotrebiteľa je oblasť, ktorá využíva tento postup najviac (46 opatrení), po ňom nasleduje životné prostredie (30 opatrení) (pozri tabuľku V ). Európsky parlament využil svoje právo veta v prípade návrhu opatrení iba v jednom prípade, Rada v dvoch prípadoch. To znamená, že obaja zákonodarcovia uplatnili svoje právo veta v 1,8 % prípadov: - v máji 2010 odmietol Európsky parlament návrh smernice Komisie, ktorou sa menia a dopĺňajú prílohy k smernici Európskeho parlamentu a Rady č. 95/2/ES o potravinárskych prídavných látkach iných ako farbivá a sladidlá a ruší sa rozhodnutie 2004/374/ES. Návrh opatrenia týmto nebol prijatý. Revidované opatrenie bolo Komisiou prijaté 22. októbra (Ú. v. EÚ L 279, 23.10.2010, s. 22), - v máji 2010 odmietla Rada návrh smernice Komisie, ktorou sa menia a dopĺňajú prílohy I a II k smernici 98/70/ES (smernica o kvalite palív) na účely ich prispôsobenia technickému pokroku. Návrh opatrenia týmto nebol prijatý. Revidované opatrenie bolo Komisiou prijaté 1. júna 2011 (Ú. v. EÚ L 147, 2.6.2011, s. 15), - v máji 2010 odmietla Rada prijatie návrhu smernice Komisie v súvislosti s používaním organických rozpúšťadiel v určitých farbách a lakoch a vo výrobkoch na povrchovú úpravu vozidiel. Návrh opatrenia týmto nebol prijatý. Revidované opatrenie bolo Komisiou prijaté 19. novembra 2010 (Ú. v. EÚ L 304, 20.11.2010, s. 18). Pre porovnanie: v roku 2009 bolo právo veta uplatnené v 1 prípade. POčET VYKONÁVACÍCH OPATRENÍ PRIJATÝCH PODľA REGULAčNÉHO POSTUPU S KONTROLOU (RPK) (2010) Opatrenia prijaté podľa RPK | Návrhy opatrení vypracovaných podľa RPK a odmietnutých Parlamentom | Návrhy opatrení vypracovaných podľa RPK a odmietnutých Radou | AGRI | 0 | 0 | 0 | AIDCO | 0 | 0 | 0 | BUDG | 0 | 0 | 0 | CLIMA | 9 | 0 | 1 | COMM | 0 | 0 | 0 | DIGIT | 0 | 0 | 0 | EAC | 0 | 0 | 0 | ECFIN | 0 | 0 | 0 | ECHO | 0 | 0 | 0 | ELARG | 0 | 0 | 0 | EMPL | 0 | 0 | 0 | ENER | 6 | 0 | 0 | ENTR | 18 | 0 | 0 | ENV | 30 | 0 | 1 | ESTAT | 25 | 0 | 0 | HOME | 0 | 0 | 0 | INFSO | 0 | 0 | 0 | JUST | 0 | 0 | 0 | MARE | 0 | 0 | 0 | MARKT | 12 | 0 | 0 | MOVE | 18 | 0 | 0 | OLAF | 0 | 0 | 0 | REGIO | 0 | 0 | 0 | RELEX | 0 | 0 | 0 | RTD | 0 | 0 | 0 | SANCO | 46 | 1 | 0 | TAXUD | 0 | 0 | 0 | TRADE | 0 | 0 | 0 | Spolu: | 164 | 1 | 2 | 3. PODROBNÉ INFORMÁCIE O čINNOSTI VÝBOROV Podrobné informácie o práci jednotlivých výborov v roku 2010 rozdelené podľa rôznych dotknutých útvarov Komisie sú uvedené v dokumente, ktorý je pripojený k tejto správe. Nachádzajú sa v ňom aj informácie o zmenách v počte výborov a o mimoriadnych udalostiach týkajúcich sa osobitných návrhov opatrení, ako sú napríklad nepriaznivé stanoviská, postúpenia veci Rade alebo ich odmietnutia Radou či Parlamentom v rámci regulačného postupu s kontrolou. [1] Ú. v. ES L 184, 17.7.1999, s. 23. Rozhodnutie zmenené a doplnené rozhodnutím Rady 2006/512/ES (Ú. v. EÚ L 255, 21.10.2006, s. 4). [2] Ú. v. EÚ L 55, 28.2.2011, s. 13. [3] Treba poznamenať, že počet stanovísk sa môže odchyľovať od počtu vykonávacích opatrení v každom uvedenom roku. Príčiny týchto odchýlok sú vysvetlené v úvode sprievodného pracovného dokumentu útvarov Komisie. [4] Treba poznamenať, že samotný počet opatrení prijatých ako takých neodráža politický, hospodársky ani finančný význam prijatých rozhodnutí.